ΓΡΑΠΤΗ ΕΡΩΤΗΣΗ E-0670/02

υποβολή: Linda McAvan (PSE) προς την Επιτροπή

(11 Μαρτίου 2002)

Θέμα: Πρόσληψη ατόμων από εθνοτικές μειονότητες στα ευρωπαϊκά θεσμικά όργανα

Πιστεύω ότι δενφίσταται καμία θετική διάκρισηπέρ των γυναικών ή των εθνοτικών μειονοτήτων ως προς τις πρακτικές προσλήψεων. Αντιθέτως, λαμβάνονται θετικά μέτρα που ενθαρρύνουν αυτές τις ομάδες να θέσουνποψηφιότητα.

Θα μπορούσε η Επιτροπή να διευκρινίσει ποια θετικά μέτρα έχουν ληφθεί και ποια αποτελέσματα είχαν τα μέτρα αυτά στον τομέα των προσλήψεων·

Απάντηση του κ. Kinnock εξ ονόματος της Επιτροπής

(23 Απριλίου 2002)

Η Επιτροπή έχει αναλάβει ρητή δέσμευση να ασκεί πολιτική ίσης μεταχείρισης και ευκαιριών μεταξύ ανδρών και γυναικών, καθώς και για τα πρακτικά μέσα εφαρμογής της πολιτικής αυτής.

Δράσεις που αναλαμβάνονται για την οργάνωση διαγωνισμών εστιάζονται στη δημοσιοποίηση και στους όρους δοκιμασίας των προσόντων και ικανοτήτων τωνποψηφίων.

Στις δραστηριότητες δημοσιοποίησης περιλαμβάνεται η δημοσίευση γενικής δήλωσης ίσων ευκαιριών στην Επίσημη Εφημερίδα ενώ η φράση: Η Επιτροπή καλωσορίζει ιδιαιτέρως τις αιτήσεις γυναικών αποτελεί τμήμα της δήλωσης αυτής. Ανακοινώσεις στον τύπο για διαγωνισμούς σε τομείς όπου οι γυναίκες παραδοσιακά δεν

εκπροσωπούνται επαρκώς περιλαμβάνουν παρόμοια δήλωση. Για ορισμένα είδη θέσεων όπως γραμματειακές θέσεις εργασίας — όπου γενικά οι άνδρες δεν εκπροσωπούνται επαρκώς — περιλαμβάνεται δήλωση που καλωσορίζει αιτήσεις από άνδρεςποψηφίους. Τόσο το νέο φυλλάδιο για τις προσλήψεις που πρόκειται να δημοσιευθεί όσο και ο ιστότοπος για τις προσλήψεις που πρόκειται να αρχίσει να λειτουργεί θα περιλαμβάνει δήλωση περί ίσων ευκαιριών.

Οι δοκιμασίες που χρησιμοποιούνται κατά τη διαδικασία επιλογής παρακολουθούνται προκειμένου να αποφευχθούν ενδεχόμενες μεροληψίεςπέρ συγκεκριμένου φύλου. Αν και είναι αναγκαίο να εξασφαλίζεται η αξιολόγηση ουσιαστικών ικανοτήτων, ορισμένες ψυχομετρικές δοκιμασίες που χρησιμοποιούνταν στη φάση προεπιλογής έχουν εγκαταλειφθεί από τότε που διαπιστώθηκε ότι οι γυναίκες εμφανίζουν χαμηλότερες επιδόσεις σε τέτοιες δοκιμασίες, άσχετα από το ποιος οργανισμός τις χρησιμοποιεί. Ομοίως, αν και οι αριθμητικές ασκήσεις κατανόησης συνιστούν σημαντική ικανότητα, στις πρόσφατες προκριματικές δοκιμασίες έγινε προσαρμογή στην ισορροπία μεταξύ λεκτικών και αριθμητικών ερωτήσεων στη δοκιμασία ασκήσεων κατανόησης. Έχουν επίσης δρομολογηθεί προσπάθειες για την αύξηση της γυναικείας εκπροσώπησης στις επιτροπές επιλογής.

Οι ανωτέρω και άλλες συναφείς δράσεις έχουν αποφέρει αξιόλογα αποτελέσματα: κατά τη διάρκεια της περιόδου 1998 — 2000 η Επιτροπή οργάνωσε 99 διαγωνισμούς και προσήλκυσε 67 301 αιτούντες, εκ των οποίων ποσοστό 53,6 % ήταν γυναίκες. Οι αιτήσεις από γυναίκες για θέσεις στην ευρωπαϊκή δημόσια διοίκηση στους πρόσφατους ευρείας κλίμακας διαγωνισμούς κατηγορίας Απερέβησαν ελαφρά εκείνες των ανδρών στο επίπεδο A8. Σε πρόσφατους διαγωνισμούς ευρείας κλίμακας, 34,8 % των επιτυχόντωνποψηφίων ήταν γυναίκες, σε σύγκριση με το 27,3 % στους διαγωνισμούς ευρείας κλίμακας που ολοκληρώθηκαν το 1994. Παρόμοια τάση επίσης παρατηρείται στους γενικούς διαγωνισμούς που οργανώθηκαν στο επίπεδο A4/A5 όπου ο αριθμός των αιτήσεων γυναικών αυξήθηκε από 26 % το 1997-1998 σε 35 % το 2001.

Οι προσπάθειες για περαιτέρω πρόοδο θα συνεχιστούν.

Επιπλέον, η Επιτροπή έχει αναλάβει δράσεις που είναι σχετικές με την πρόσληψη:

Ως ένα από τα μέσα προώθησης και επίτευξης ίσων ευκαιριών μεταξύ του προσωπικού, η Επιτροπή, από το 1995, θέτει ετήσιους στόχους στον αριθμό των γυναικών που πρόκειται να προσληφθούν στη κατηγορία A, ειδικά στους βαθμούς A8, A7 και A6.

Τα στατιστικά στοιχεία από το 1995 δείχνουν αξιοσημείωτη βελτίωση στην εκπροσώπηση των γυναικών στη κατηγορία Α της Επιτροπής. Την 1η Ιανουαρίου 2002, οι γυναίκες εκπροσωπούσαν ποσοστό 43 % του βαθμού A8, 30,6 % του βαθμού A7 και 28 % του βαθμού A6. Τα αριθμητικά αυτά στοιχεία είναι σημαντικά καλύτερα από τον μέσο όρο εκπροσώπησης των γυναικών γενικά στην κατηγορία A, η οποία την ίδια ημερομηνία ήταν 21,8 %. Η βελτίωση αυτή στην εκπροσώπηση των γυναικών στους εν λόγω βαθμούς πρόσληψης είναι αποτέλεσμα της πολιτικής θετικών δράσεων που ασκεί η Επιτροπή για τη μεγιστοποίηση της πρόσληψης γυναικών από τους εξωτερικούς εφεδρικούς πίνακες προσλήψεων. Οι γυναίκες εκπροσωπούσαν το 2001 ποσοστό 27,3 % των καταλόγων, αλλά το 37,2 % του ειδικευμένου προσωπικού που προσελήφθη στους βαθμούς αυτούς ήταν γυναίκες.

Η Επιτροπή δεσμεύεται επίσης να προωθήσει αιτήσεις και προσλήψεις από εθνικές μειονότητες. Για τον σκοπό αυτό, η Επιτροπή θα επιστήσει περισσότερο την προσοχή των κρατών μελών στο ζήτημα φυλετικής και εθνοτικής διαφοροποίησης στις δημόσιες διοικήσεις για να ενθαρρύνει τις αιτήσεις. Επιπλέον, σε συνεργασία με τα κράτη μέλη, θα βελτιωθεί η δημοσιοποίηση μελλοντικών διαγωνισμών, προκειμένου να εξασφαλιστεί ότι καλύπτει το μέγιστο αριθμό κοινοτήτων στα κράτη μέλη. Αυτό σημαίνει, για παράδειγμα, ανακοινώσεις σε περιφερειακές και τοπικές εφημερίδες, αύξηση της επαφής με μειονοτικές εθνοτικές ομάδες και με πηγές πρόσληψης στα κράτη μέλη (ιδρύματα, πανεπιστήμια, επαγγελματικές σχολές, κύριες βιβλιοθήκες, κλπ.) καθώς και στον ιστότοπο Europa. Το Αξιότιμο Μέλος του Κοινοβουλίου κατανοεί ότι τυχόν περαιτέρω αυξήσεις στην αναλογία προσωπικού από εθνικές μειονότητες στις πολιτικές και διπλωματικέςπηρεσίες και δημόσιες διοικήσεις των κρατών μελών θα έχουν ασφαλώς επιθυμητή και θετική επενέργεια στην πρόσληψη προσωπικού από την εθνοτική αυτή προέλευση στιςπηρεσίες της ΕΕ.

Σύντομα αναμένεται να εγκριθεί σχέδιο δράσης για ίσες ευκαιρίες και ελαστικά συστήματα εργασίας — που καταρτίζεται βάσει της γενικής δέσμης μέτρων για τη μεταρρύθμιση της πολιτικής προσωπικού, του Οκτωβρίου του 2001 — που θα περιλαμβάνει τα στοιχεία αυτά.

Όπως θα αντιλαμβάνεται το Αξιότιμο Μέλος του Κοινοβουλίου, είναι πολύ νωρίς ακόμη για να αναφέρουμε ποιές θα είναι οι επιπτώσεις από τις δράσεις αυτές στην πρόσληψη εθνοτικών μειονοτήτων στη δύναμη προσωπικού της Επιτροπής.